
Paghandaan ang pagpapa 


AYAN 


(GAGO 


(IMC) na siyang mangangasiwa sa implementasyon £Y 


N Esia na ang Joint Monitoring Committee ge 


ng Comprehensive Agreement on Respect for 
Human Rights and International Humanitarian Law 


(CARHRIHL). 


Kapakipakinabang sa samba- 
yanan at rebolusyon ang 
pagbubuo at pagpapagana ng JMC 
laluna sa harap ng paparaming 
kaso ng pasistang abuso kaakibat 
ng pag-igting ng “gera laban sa 
terorismo.” Ito ang tatanggap at 
mag-iimbestiga sa mga reklamo 
ng paglabag sa CARHRIHL. 

Ang CARHRIHL ay umiiral 
bilang mahalagang dagdag na 
pamantayan sa paggalang sa mga 
karapatang-tao at internasyunal 
na makataong batas. 

Nilalaman nito ang buong 
saklaw ng mga karapatang-tao na 
kinabibilangan ng mga 
karapatang sibil at pampulitika, 
pang-ekonomya, panlipunan at 
pangkultura. Batay ito sa 
pinagdaanan at mga kongkretong 
karanasan ng sambayanang 
Pilipino at sa umiiral na 
sitwasyon sa bansa. 

Taliwas ang CARHRIHL sa ka- 
salukuyang kondukta ng isinasa- 
gawang kontra-rebolusyonaryong 


Mga tampok 
sa isyung ito... 


Pagpupugay 
kay Ka Bino 


digma ng estado na 
sinasantong batas. 
Makatutulong ang CARHRIHL 
bilang dagdag na gabay at mga 
paalala sa mga rebolusyonaryong 
pwersa kaugnay ng mahusay na 
kondukta sa pagharap nila sa 
masa at sa kaaway. Sa pagtalima 
rito, higit nating maipakikita na 
ang Partido at BHB ay prinsipya- 


walang 


Pakikibaka 

tupad ng JMC 


do, disiplinado at maka-mamama- 
yang mga rebolusyonaryong orga- 


nisasyon. Mapabubulaanan nito 
ang “teroristang” bansag na 
ikinakabit ng imperyalismong US 
at ng papet na rehimen sa Partido 
at BHB. Higit dito, patitingkarin 
nito ang terorismo, pagkapasista 
at pagiging mapang-api at 
mapang-abuso ng mga sandata- 


Paglaban sa Iraq 


sa Hacienda Luisita 
PAHINA 0 


PAHINA 8 


hang pwersa ng kaaway. 

Sa pamamagitan ng edukasyon 
at propaganda sa mamamayan 
tungkol sa CARHRIHL, maaarma- 
san sila ng dagdag na kaalaman 
tungkol sa kanilang mga 
karapatan at kung ano ang dapat 
gawin sa harap ng panunupil at 
mga paglabag ng kaaway. 

Nagpahayag ng malakas na 
pagtutol sa CARHRIHL ang AFP at 
hindi natin inaasahang seryosong 
palalaganapin ito sa kanilang 
hanay, sa PNP at mga elemento ng 
CAFGU. Pero palaganapin pa rin 
natin ito sa kanilang hanay, 
laluna sa nakabababang upisyal at 
ordinaryong sundalo, upang 
mahimok silang galangin ang mga 
probisyon nito. 


Ang JMC ay malayong mas 
mainam na dulugan ng mga 
reklamo laban sa mga abusong 
militar kaysa sa Commission on 
Human Rights na nagsisilbi la- 
mang sa GRP. Ang paglalantad sa 
JMC ng mga kasong ito ay 
maaaring makarenda sa labis-labis 
na pang-aabuso at paglabag ng 
kaaway. 


Dapat ituro natin sa mga 
pwersa, baseng masa, alyado at 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org. 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


mamamayan ang mga ispesipi- 
kong hakbangin sa pagmamaksi- 
misa sa JMC. 


Kailangang ilatag at palakasin 
natin ang malawak na makinarya 
at mabilis na sistema ng pagsu- 
baybay, pagdodokumento, pag- 
uulat at paglalantad sa publiko ng 
mga kaso ng paglabag ng AFP, 
PNP, CAFGU at iba pang pwersa 
ng kaaway. 

Kasabay ng pagdaloy ng 
mga impormasyon sa linya ng 
mga hayag na makinarya, 
kailangan ding mahigpit na 
masubaybayan ng mga ki- 
nauukulang 
komite ng 
Partido at ku- 
mand ng BHB 
ang mga usa- 
pin at kaso 
sa iba't ibang 
antas. Kaila- 
ngang mas pala- 
kasin ang sistema 
ng pag-uulat at pag- t 
subaybay sa mga 
sagupaan at insiden- 
teng militar mula sa mga yunit 
ng BHB at lokalidad tungo sa 
mga prubinsya at rehiyon, 


NICA 


Nilalaman 


Editoryal 

Pagpupugay kay Ka Bino 

Mga kasinungalingan ng AFP 
Pakikibaka sa Hacienda Luisita 
Paglaban sa Iraq 

Israel, nangangamkam ng lupa 


Balita 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


TA 
a z 


NATA 


hanggang sa pambansang antas. 
Responsibilidad ng mga namumu- 
nong komite sa rehiyon ang 
agarang pagsasaayos sa kani- 
kanilang saklaw at pagbubuo ng 
mabilis na ugnayan sa kinatawan 
ng NDFP sa JMC at iba pang 
pambansang organo. 


Palawakin at pasiglahin natin 


ang mga aksyon at 

Qy protestang masa para 
“a” ilantad, kundenahin at 
labanan ang mga 


€ paglabag sa mga karapa- 
tang-tao at internasyunal 
na makataong batas. 
Paigtingin natin sa 
pamamagitan ng JMC, 
masmidya, mga ak- 
syong masa at 
iba pang para- 
an ang pagla- 


Ae IY lantad at pag- 
TY pag 
Pw i kundena sa 
NSA A mga pinaka- 
malaki at 


pinakamasahol 
na mga pasistang 
berdugo. 

Sa paggana ng 
JMC, asahan nating 
sisikaping magamit ito ng 
“GRP para siraan ang Partido, BHB 
at rebolusyonaryong kilusan. 
Kasabwat ang sarisaring kontra- 
rebolusyonaryo, tiyak na 
magpapakana ang GRP ng mga 
gawa-gawang kaso ng mga 
aksyong terorista at paglabag ng 
BHB sa mga karapatang-tao at in- 
ternasyunal na makataong batas. 

Kabilang sa mga gawa-gawa 
nilang isyu ang umano'y mga 
asasinasyong pulitikal, ekstor- 
syon, pagrerekut ng mga menor 
de edad sa BHB at iba pa. Ang 
pagpapasinungaling sa mga ito ay 
kailangang maagap na isagawa. 
Responsibilidad ito ng mga 
namumunong kadre ng Partido. 

Kaalinsabay, dapat maging 
matalas at masinop din tayo sa 


ANG BAYAN Abril 21, 2004 


MGA ULAT KORESPONSAL 


pagtaya sa mga implika- 
syon sa pulitika ng 4 
bawat taktikal na # 
opensiba 
at opera- RA 
syong 

militar. 


Sa kalakha'y ma- | 
taas na pinahahala- | 
gahan ng mga kadre, 
upisyal at Pulang 
mandirigma ang mga 
usapin sa pulitika sa 

pagsasagawa ng mga aksyong 
militar ng BHB. Gayunpaman, 
mahalagang mas pahigpitin pa 
ang pagtalima sa mga pamantay- 
an ng Partido at CARHRIHL at 
iwasan ang mga kahinaan, kagyat 


na ituwid ang anumang 
pagkakamali sa ating panig at 
palakasin ang gawaing 
propaganda. Sikaping mahusay 


ang pagpapaliwanag ng mga yunit 
ng Partido at BHB hindi lamang sa 
baseng masa kundi sa malawak na 
publiko. 


Sa katuus-tuusan, makakamit 
lamang ang mga pakinabang natin 
sa JMC sa pamamagitan ng 
puspusang pakikipaglaban din sa 
mga maniobra at mga pakanang 
psyops ng US, Malakanyang, AFP at 
iba pang kontra-rebolusyonaryo, 
sa loob at labas ng JMC. 


Napakahalaga ng pukpukang 
pakikipaglaban sa propaganda at 
pagsagot sa mga paninirang anti- 
terorista ng kaaway at ng tuluy- 
tuloy na  pagpalalawak at 
pagpapalalakas ng suportang 
pampulitika upang mahawan ang 
daan sa pagpapatindi ng ating 
armadong pakikibaka. 

Mahigpit na hinihingi ito ng 
kasalukuyang napakalubhang krisis 
ng reaksyunaryong sistema at ng 
programa natin sa pagsusulong ng 
armadong rebolusyon sa higit 
pang mataas na antas. JAB] 


ANG BAYAN Abril 21, 2004 


(NG 
KI 


Pulang pagpupugay kay 


Silvino “Ka Bino” Clamucha 


oong hapon ng Marso 
N: napatay si Kasa- 
mang Silvino “Ka 


Bino” Clamucha, 51, taga- 
pagsalita ng Arnulfo Ortiz 
Regional Command ng BHB- 
Central Visayas. Kasama 
niyang namartir ang kapwa 
Pulang mandirigmang si Ka 
Kardo habang nakikipagla- 
ban ang mga gerilya ng 
Chocolate Hills Command sa 
302nd Infantry Brigade ng 
Philippine Army sa 
Barangay Liboron, Catigbi- 
an, Bohol. 


Dalawang dekadang ma- 
kulay na pakikibaka. Halos 
dalawang dekadang nag-alay 
ng kanyang angking talino't 
tapang sa sambayanang Pilipi- 
no si Ka Bino. 

Galing sa mababang saray 
ng uring petiburges, ipinanga- 
nak siya sa Barangay Del 


Carmen Norte, Balilihan, 
Bohol. Pinalaki siyang 
mapagmahal at matulungin sa 
kapwa. 


Una siyang namulat sa mga 
progresibong ideya nang mapasali 
sa anti-diktadurang pagkilos ng 
noo'y anti-Marcos na partidong 
PDP-Laban sa Davao del Norte 
noong 1982. Noong 1984, 
narekluta siya sa kilusang lihim 
at naging buong-panahong 
aktibista sa ligal na 
demokratikong kilusan. Noong 
1988, sumapi siya sa Partido 
Komunista ng Pilipinas. 

Bilang kadre, inatasan siyang 
pukawin, organisahin at pakilu- 


aP APET 


AY 
PAA! 


p 


sin ang mga estibador, maglalako 
at drayber sa Tagbilaran City at 
kanugnog nito. Isa siya sa mga 
gumanap ng malaking papel sa 
matatagumpay na welga ng mga 
manggagawa sa daungan sa 
panahong iyon. Nakatulong din 
siya sa pagkuha ng suporta ng 
mga panggitnang pwersa sa mga 
pakikibaka ng batayang masa. 
Tumulong siya sa pag-oorganisa 
ng mga magsasaka sa Balilihan 
kasabay ng paglulunsad ng mga 
kilos protesta laban sa mga maka- 
Marcos na pulitiko sa kanilang 
lokalidad. Pagkatapos ng EDSA I 

noong 1986, pinamunuan ni Ka 
Bino ang  rali-protesta. ng 
ilandaang Balilihanon laban sa 
alkaldeng itinalaga ng bagong 
gubyernong Aquino. 

Nang maging kasapi siya ng 
Komite ng Partido sa Bohol, 
itinalaga siya noong 1990 sa 
kanayunan at doo'y gumanap ng 
mga gawain at responsibilidad 
bilang kalihim sa iba't ibang 
seksyon ng Partido. 

Malaki ang ginampanan niyang 
papel sa lahatang panig na 
pagpapanibagong-lakas ng rebolu- 
syonaryong kilusan sa 
rehiyon sa pagsisimula 
ng Ikalawang Dakilang 
Kilusang Pagwawasto 
noong 1992. 

Ipinadala siya 
noong huling bahagi 
ng 1992 sa larangang 
gerilya sa gitnang 
hilagang Cebu upang 
palaganapin ang kilu- 
sang pagwawasto. Ka- 


lagitnaan ng 1995, 
delegado siya sa Ikalawang 
Panrehiyong Kumperensya ng 


Partido at nahalal bilang regular 
na kasapi ng Komiteng Rehiyon. 
Agad siyang inatasang mamuno sa 
rebolusyonaryong gawain sa 
kalunsuran ng Cebu. 


Pagtupad sa dalawang susing 
gawain. Sa panahong ito, 
naipatupad ni Ka Bino ang 
dalawang susing gawain para sa 
lahatang-panig na pagsusulong ng 
rebolusyonaryong kilusan sa 
rehiyon. Una, binuklod niya ang 
lahat ng mga organo ng Partido sa 
kalunsuran alinsunod sa papel ng 
mga pwersa sa mga lunsod at 
bayan at buong Central Visayas. 
Ikalawa, tiniyak niya ang patuloy 
na deployment ng marami-raming 
kadre at aktibistang masa sa 


kanayunan laluna mula sa eduka- 
dong kabataan at panggitnang 
pwersa. 

Noong 1998, nahalal si Ka Bino 
sa Komiteng Tagapagpaganap bi- 
lang pangalawang kalihim ng 
Komiteng Rehiyon ng Partido sa 
Central Visayas (KR-CenVis). Itina- 
laga rin siyang tagapagsalita ng 
Arnulfo Ortiz Regional Operational 
Command ng BHB. 

Sa panahong iyon, 
kong umunlad ang 


dramati- 
apat na 


larangang gerilya sa Bohol at 
Cebu. 


Malaki ang pa- 
pel ni Ka Bino sa 
pagpaplano at pag- 
lulunsad ng mapa- 
ngahas at naging 
bantog na pagsala- 
kay sa himpilan ng 
7th Regional Mobile 
Group-Combat 
Support Company 
(RMG-CSC) sa Ba- 
rangay Rizal, Batu- 
an noong Hunyo 


11, 1999. Sa pamamagitan ng 
panlalansi, matagumpay na 
nakaagaw ang BHB ng 60 


malalakas na riple, isang 60-mm 
mortar, isang M60 light machine 
gun, mahigit 30 maiikling baril at 
iba pang kagamitang militar. Ito 
ang pangalawang pinakamalaking 
bilang ng mga armas na nasamsam 
sa buong bansa sa isang aksyong 
militar mula nang ilunsad ang 
Ikalawang Dakilang Kilusang 
Pagwawasto. 

Noong maagang bahagi ng 
taong 2000, pinamunuan ni Ka 
Bino ang Chocolate Hills Command 
at personal niyang inasikaso ang 
pagpaplano at implementasyon ng 
isa pang matagumpay na taktikal 
na opensiba. Noong Marso 2, sa 
pamamagitan ng taktikang 
panlalansi, anim na elemento ng 


Special Forces at apat na CAFGU 
ang namatay sa isang ambus sa 
Barangay Sta. Catalina, Sagbayan. 
Noong 2001, pinangasiwaan ni Ka 
Bino ang lahat ng larangang 
gerilya sa isla una, bilang pinuno 
ng Bohol Area Command (Confe- 
rence at kalauna'y Bohol Island 
Conference. 

Kabilang si Ka Bino sa 
matagumpay na bumigo sa kontra- 
rebolusyonaryong kampanya ng 
Task Group Bohol ng AFP mula 
Setyembre 1999 hangang Mayo 
2000 at sa 301st Brigade mula 
Hunyo 2000 hanggang Marso 
2001. 


Sustenidong pag-unlad. Sa 
pamumuno ni Ka Bino, nagpatuloy 
sa pag-unlad ang rebolusyonar- 
yong baseng masa sa Bohol. 
Mahigit kalahati ng mga baryo sa 
isla ay nasasakupan ng iba't ibang 
larangang gerilya. Sa mga baryong 
ito, binubuo ang mga organo ng 
kapangyarihang pampulitika kasa- 
bay ng mga organisasyon ng mga 
magsasaka, kababaihan, kabataan 
at mga grupong suporta. 

Upang maisulong ang antipyu- 
dal na pakikibaka at maibsan ang 
karalitaan sa kanayunan, pinamu- 
nuan nina Ka Bino. ang 
pagpapatupad ng minimum na 
programa ng rebolusyong agraryo. 

Bukod sa pagpapababa ng upa 
sa lupa at usura, pagpapataas sa 
sahod ng mga manggagawang 
bukid at presyo ng mga produktong 
agrikultural at pagtataguyod ng 
mga proyektong mapagkukunan ng 
dagdag na mapagkakakitaan, isinu- 
long ang mga programa sa 
kalusugan at kalinisan at mga 
kampanyang masa laban sa mga 
kontra-magsasakang presidential 
proclamation, programa ng plantas- 

Mga intriga ng AFP, pinabulaanan 


alaking kasinungalingan! Ito ang idineklara ni Jorge “Ka Oris’ 
M'es tagapagsalita ng NDF-Mindanao, sa ikinakalat na bungkos 


ng itim na propaganda ng Armed Forces of the Philippines (AFP). 
Sa desperasyong matabunan ang mga tagumpay ng Bagong Hukbong Bayan 
(BHB) at ang pagkakahiwalay ng AFP sa mamamayan bunga ng malawakang 
nagpakawala ito ng mga pinaghalong 
bahagyang katotohanan, hakahaka, o kundi man, mga gawa-gawang 


paglabag sa karapatang-tao, 


istorya: 


> Ibinalita ng AFP noong Abril 
4 na may dalawang gerilya ng BHB 
na napatay sa isang engkwentro sa 
pagitan nila at 9th IB sa Lantad, 
Balingasag, Misamis Oriental. Nang 
imbestigahan, lumabas na dalawang 
CAFGU ang namatay at limang tropa 
ng 9th IB ang nasugatan. Naagawan 
pa sila ng BHB ng isang M14. 

»>Hinoldap diumano ng BHB 
noong Abril 2 ang pangkat ni ex- 
Mayor Orquina sa Barangay 
Hinatigan, Bakwang, Surigao del 
Norte. Pinatay ang kanyang eskort 
at nilimas pa ang kanilang mga 
armas at personal na kagamitan. 
Pero nabunyag na ang may 
kagagawan nito ay mga lokal na 
bandido, na may kontak sa militar. 
Isa rito ay si SP02 Allan Ebol. 

p Mababa na raw ang moral ng 
BHB. At patunay nito, ayon sa 
militar ay ang pagsuko ng may 50 
rebelde sa Agusan at Surigao del 
Norte. Pero ang totoo: Ang mga ito 
ay mga huwad na surenderi--mga 


“Ka Bino...”, mula sa pahina 4 


yon sa palm, at ang tinaguriang 
mga "mega project" at pakanang 
"poverty alleviation" na pinopon- 
dohan ng mga imperyalista. 


Saludo! Tumulong din sa 
pagpapaunlad ng armadong pakiki- 
baka sa kalapit na mga isla ang KR- 

pinagsamang huwad na gerilya ng 
BHB at lokal na bandido na paulit- 
ulit pinasusuko ng pamunuan ng 
4th ID. Sa ganitong malaking raket, 
nakakamal ng mga upisyal ng 
militar ang mga pondo para sa 
“peace and order” at “rebel 
returnee”. 

»> Muling naglaway ang mga 
bayarang propagandista ng militar 
dahil anim ang napabalitang 
napatay na Pulang mandirigma sa 
isang engkwentro laban sa 36th IB 
sa Barangay Awaw, Monkayo, 
Compostela Valley noong Marso 30. 

Ang naengkwentro ng 36th IB 
ay ang panatikong grupong Rem- 
nants of the Family of God na 
inorganisa at pinopondohan ng 
AFP. Isang sundalo at anim na 
kasapi ng armadong kulto ang 
namatay at nasugatan ang isang 
elemento ng CAFGU. 

> Sinalakay ng mga tropa ng 
AFP ang isang grupo ng BHB sa 
Barangay Salug, Agusan del Sur. 


CenVis. Pinamunuan ni Ka Bino ang 
pagpaplano at implementasyon ng 
matagumpay na taktikal na 
opensiba sa Mahaplag, Leyte noong 
Setyembre 20, 2002. Anim na tropa 
ng Scout Ranger ang namatay sa 
labanang ito. 

Ilang buwan bago siya nasawi, 
pinamunuan ni Ka Bino ang 
pagbubuo ng isa pang larangang 


r 


nito. Ang totoo, isang asset ng 
Philippine Army ang nagnakaw ng 
mga armas na pag-aari ng mga 
lokal na residente. Walang putu- 
kang nangyari. 

> "Sila-sila mismo ang nagpa- 
patayan...," hiyaw ng militar. Anim 
umano ang namatay na mga Pulang 
mandirigma nang magkaengkentro 
ang dalawang yunit noong Marso. 
Nang masiyasat, walang nangya- 
ring insidente sa nabanggit na 
hangganan ng La Paz, Agusan del 
Sur. 

p Napatay diumano ng AFP ang 
walong Pulang mandirigma sa 
isang engkwentro sa Alegria, 
Surigao del Norte noong Marso 11, 
2004. Ang totoo, tatlong kasama 
ang nasawi, at hindi walo, tulad ng 
ibinalita ng militar. AB 


gerilya sa Central Visayas. 

"Tunay ngang isa siya sa 
pinakamahuhusay na anak ng he- 
nerasyong ito," pagpupugay ng 
KR-CenVis, ng Arnulfo Ortiz 
Regional Operational Command at 
buong rebolusyonaryong kilusan 
sa Kabisayaan at buong kapuluan. 


Sumasaludo sa kanya ang 
sambayanang Pilipino! PG] 

Tuloy ang pakikibaka 
para sa lupa sa Hacienda Luisita 


) alos limang dekada na ang nakalilipas 
Hre nang unang mangako ang pamilyang 
Cojuangco na ipamamahagi sa mga 
manggagawang bukid ang Hacienda Luisita. 
Magpahanggang ngayon, wala ni isang manggagawang 
bukid ang nabiyayaan ng pangakong ito. Sa halip, unti- 
unting tinatanggal sa kanila ang mga batayan ng pag-angkin 
jJ hindi lamang ng lupang ilang dekada na nilang binubungkal 
kundi pati ng mga lupaing kinatitirikan ng kanilang mga bahay at 
komunidad. Unti-unti silang itinataboy sa asyenda upang bigyang- 
daan ang di produktibong ispekulasyon sa lupa at malawakang 
pagpapalit-gamit nito. 


Napasakamay ng pamilyang 
Cojuangco ang Hacienda Luisita 
nang gawing kundisyon ang pagbili 
nito kasabay sa pagbili sa Central 
Azucarera de Tarlac (CAT) mula sa 
TABACALERA, isang kumpanyang 
Amerikano, noong 1957. Upang 
mabayaran ang CAT, ginarantiyahan 


noon ng reaksyunaryong gubyerno 
ang pangungutang ng mga 
Cojuangco sa isang bangkong 
Amerikano sa kundisyong “ipama- 
mahagi ang Hacienda Luisita sa 
maliliit na magsasaka alinsunod sa 
programa ng Administrasyon sa 
panlipunang katarungan.” 


Pinautang din ng Government 
Service Insurance System (GSIS) ng 
P7 milyong ang pamilya upang 
hiwalay na bayaran ang asyenda. 
Ito ay sa kundisyong ang mga 
loteng bumubuo sa asyenda ay 
hahati-hatiin sa hanay ng mga 
kasamá. Walang ipinuhunan ang 
mga Cojuangco sa pagkakabili nila 
sa CAT at Hacienda Luisita kundi 
ang pangakong ibabalik sa mga 
lehitimong may-ari nito ang kani- 
lang karapatan sa lupa. 

Gayunpaman, bigo ang unang 
henerasyon ng mga manggagawang 


bukid na papanagutin ang 
pamilyang Cojuangco. Gamit ang 
kanilang kapangyarihan sa 


reaksyunaryong gubyerno, nagma- 
niobra, nanlinlang at gumamit ng 
dahas ang mga Cojuangco upang 
tiyakin na hindi kailanman mapa- 

pasakamay ng mga manggagawang 
bukid ang mahigit 6,000 ektarya ng 
asyenda. Lalong lumakas ang 
burukrata-kapitalistang kapangya- 
rihan ng pamilya paglipas ng 
panahon. 

Umabot ito sa sukdulan nang 
mailuklok bilang presidente ng 
bansa si Corazon Cojuangco- 
Aquino, nakababatang kapatid ni 
Jose “Peping” Cojuangco na siyang 
may pinakamalaking bahagi sa 
Hacienda Luisita. Nagmaniobra si 
Aquino upang iatras ang mga 
desisyon ng reaksyunaryong korte 
na nag-uutos ng pamamahagi ng 
lupain ng asyenda. Sa ilalim ng 
kanyang rehimen, isinabatas ang 
mapanlinlang na Comprehensive 
Agrarian Reform Program (CARP). 
Iniluwal ng CARP ang iskemang 
stock transfer. Dito, maaaring 


itakda ng panginoong maylupa ang 
halaga ng lupa at gawin itong mga 
sapi. 

Sa halip na ipamahagi ang lupa, 
mga sapi na lamang ang 
ipamamahagi sa mga manggaga- 
wang bukid. Upang matiyak ng 
panginoong maylupa na mapupunta 
sa kanya ang pinakamalaking 
bahagi ng mga sapi, karaniwang 
pinaliliit ang halaga ng mga lupang 
agrikultural at pinalalaki ang iba 
pang gamit sa produksyon na 
tuwiran nitong hinahawakan. 


Stock distribution option 

Sa Hacienda Luisita, tinawag 
ang iskemang ito na Stock 
Distribution Option (SDO) at 
ipinatupad simula 1989. Sa ilalim 
ng SDO, hindi lamang muling 
nakalusot ang pamilyang Cojuangco 

sa ilang dekadang pananagutan 
nito. Sa pamamagitan ng pamama- 
hagi ng walang saysay na sapi sa 
Hacienda Luisita, Inc. (HLI), 
inilatag nito ang batayan upang 
angkinin ang asyenda nang wala 
nang anumang ligal na sagka. 
Pinahina nito ang pusisyon ng mga 
manggagawang bukid bilang mga 
lehitimong may-ari ng lupa at unti- 
unting pinapawi ang kanilang 
karapatan dito. 

Hindi ipinagbawal sa ilalim ng 
SDO ang pagbebenta ng lupa ng 
mga may-ari nito. Gamit ang 
kapangyarihan nito sa lokal na 
gubyerno, ipinabago ng pamilyang 
Cojuangco ang klasipikasyon ng 
3,290 ektarya o halos 67% ng 
buong asyenda tungo sa lupang 
maaaring ipailalim sa kumbersyon. 
Limandaang ektarya ang agad na 
ibinenta sa Itutsu at Hasama, mga 
korporasyong Hapon. May 
ilandaang ektarya rin ang nakalaan 
para sa konstruksyon ng bahagi ng 
Subic-Clark-Tarlac Expressway Pro- 
ject na nakatakdang ilatag noon 
pang 2003. 

Upang maiwasang mapunta sa 
mga manggagawang bukid ang kita 
sa pagbebenta ng lupa, ang kapital 
ay pinaiikot ng pamilyang 
Cojuangco sa HLI at iba pang kor- 
porasyong pag-aari ng kanilang 
angkan. Ibinebenta muna ng mga 
Cojuangco ang lupain sa iba pa 
nitong kumpanya sa mababang 
halaga bago ito ibenta sa mga 
dayuhang korporasyon sa mas 
mataas na halaga. Halimbawa, 
noong 1996, ibinigay ng HLI ang 
300 ektarya sa Centennary Holdings 
Incorporated (CHI), isa ring 
kumpanya ng mga Cojuangco, 
kapalit ng P12 milyong halaga ng 
sapi nito. Noong 1998, ibinenta ng 
CHI ang naturang 300 ektarya sa 
halagang P750 milyon! Noong 
2001, nagrehistro ng netong kita 

na mahigit P125 milyon ang CHI 
habang ang HLI, orihinal na may- 
ari ng lupa, ay nagtala lamang ng 
P14 milyong kita. Naubos ang 
netong kita ng CHI sa gastusin para 
sa matataas na upisyal ng 
kumpanya at iba pang 
“pangkalahatang gastusin.” 

Buo ang kontrol ng pamilyang 
Cojuangco sa pagpapatupad ng 
iskemang SDO. Lubusan nitong 
kinokontrol ang Board of Directors 
ng HLI hindi lamang dahil hawak 
nito ang kontrol sa kalakhan ng 
mga sapi sa HLI. Sa loob ng 14 na 
taon, hawak din ng mga Cojuangco 
ang mga halal na kinatawan ng mga 
manggagawang bukid at superbisor 
na nakaupo sa Board. Nakipagsab- 
watan ang mga ito sa mga 
maniobra at panlilinlang ng 
pamilyang Cojuangco. 


Paglaban ng asyenda 

Sa harap ng lahat ng mga ito, 
walang mapagpipilian ang mga 
manggagawang bukid kundi 
labanan ang unti-unting pagtataboy 
sa kanila mula sa kanilang lupain. 
Noong Setyembre 2003, ipinamalas 
nila ang kanilang pagkadismaya sa 
iskemang SDO nang iboykot nila ang 
eleksyon para sa kanilang mga 
kinatawan sa Board of Directors ng 
HLI. Itinakwil nila ang mga 
dilawang lider na malaon nang 
nakikipagsabwatan sa pamilyang 
Cojuangco at muling iginiit ang 
kanilang lehitimong karapatan na 
magmay-ari ng lupa sa asyenda. 

Bago ito, nakipagkaisa ang mga 


Hindi sa lahat ng 
pagkakataon epektibong 
magagamit ng mga 
Cojuangco ang kanilang 
burukrata-kapitalistang 
kapangyarihan. 


manggagawang bukid sa welga ng 
mga manggagawa ng CAT noong 
Pebrero 2003. Kasabay ng kanilang 
pagtutol sa iskemang SDO, tinutulan 
din nila ang pagpapaliit ng bilang 
ng araw ng paggawa (man days), 
pagkakait ng mga benepisyo, ang 
malawakang kumbersyon ng lupa sa 
asyenda at militarisasyon ng 
kanilang mga komunidad. Hiningi 
nila sa mga ahensya ng gubyerno 
ang kagyat na pagbabasura ng 
iskemang SDO at pagpapatupad sa 
nauna nang mga dikreto at 
kasunduang ligal kaugnay ng 
pamamahagi ng lupa sa asyenda. 

Papaigting ang laban sa pagitan 
ng pamilyang Cojuangco at mga 
manggagawang bukid. Upang 
epektibong malabanan ng 
mamamayan sa loob ng asyenda ang 
papasahol na panlilinlang at 
pandarahas ng mga Cojuangco, kai- 
langang tiyakin ang pagpapatatag 
ng kanilang mga organisasyon at 
pagpapalawak ng kanilang mga 
alyansa sa loob at labas ng asyenda. 

Hindi sa lahat ng pagkakataon 
epektibong magagamit ng mga 
Cojuangco ang kanilang burukrata- 
kapitalistang kapangyarihan. Maaa- 
ring samantalahin ang girian na 
likas sa hanay ng mga reaksyunaryo 
at samantalahin ang mga kahinaan 
ng pamilya laluna sa panahong wala 
sa naghaharing pangkatin ang 
kanilang angkan. 

Gayunpaman, hangga't hindi 
naibabagsak ang malapyudal na 
kaayusang nagpapanatili sa pamil- 
yang (Cojuangco at iba pang 
malalaking panginoong maylupa, 
patuloy na ipagkakait sa lahat ng 
mga kasama at mahihirap na 
magsasaka ang kanilang lupa. 
Tanging ang pambansa-demokrati- 
kong rebolusyon sa pamamagitan 
ng matagalang digmang bayan ang 
lubusang makalulutas sa suliranin 
ng magsasaka sa lupa. AB 

Lumalawak na patriyotikong 
pagkakaisa. Isang armadong pag- 
aalsa ng mga Shi'ite sa bansa ang 
sumiklab noong Abril 4. 


Ang mayoryang etniko- 
relihiyosong grupong Arab Shi'ite 
ay kabilang sa mga pwersang 
maagang nagpahayag ng pagtutol 
sa pananakop ng US sa Iraq. Sa 
matagal na panahon, nanawagan 
silang patalsikin ang US at lusawin 
ang papet na Iraqi Governing 
Council (IGC) sa pamamagitan ng 
relatibong mapapayapang martsa 
at aksyong protesta sa Baghdad at 
iba pang lunsod. Ang organisadong 
pagtutol ng mga Shi'ite ay pina- 
ngungunahan ni Moqtada al-Sadr, 
isang lider relihiyoso. 

Matapos ang walang pakun- 
dangang pamamaril ng mga 
sundalong Amerikano sa isang 
pulutong ng mga Shi'ite sa Sadr 
City kung saan dalawang Iraqi ang 
napatay, inianunsyo si Sadr noong 
Oktubre 2003 ang pagtatayo ng 
nagsasariling gubyernong Iraqi. 
Nagsindi ang mitsa ng kaguluhan 

nitong Marso 28 nang ipag-utos ng 
US ang pagpapasara sa isang 
pahayagang kontrolado ng grupo ni 
Sadr dahil sa pagtuligsa nito sa 
mga mananakop. Makaraan ang 
limang araw, nanawagan na si Sadr 
sa kanyang mga tagasunod na 
maglunsad ng mga armadong bira 
sa mga mananakop. 

Bago pa man sumiklab ang 
pag-aalsang Shi'ite, may malaga- 
nap nang kilusang gerilya ng iba't 
ibang patriyotikong pwersa sa Iraq, 
na kalakha'y kabilang sa etniko- 
relihiyosong grupong Arab Sunni, 
na bumubuo ng humigit-kumulang 
20% ng mamamayan. Sa paglahok 
ngayon dito ng mga Shi'ite, na 
bumubuo sa mahigit 60% ng 
mamamayan, sumaklaw na sa 
kalakhan ng Iraq ang armadong 
paghihimagsik. 

Sa simula pa lamang ng 
pananakop, nagsikap ang US na 
gatungan ang mga pagkakaiba ng 
mga Shi'ite at Sunni upang hatiin 
ang mamamayang Iraqi at pahinain 
ang kanilang kakayahang lumaban. 


Bagong antas ng pakikibaka sa Iraq 


noong Disyembre 2003, inakala ng US na hihina at huhupa na ang paglaban 
ng mga Iraqi. Sa halip, 
sambayanang Iraqi laban sa mananakop. 


Ne madakip ng mga tropang Amerikano si dating Pres. Saddam Hussein 


nag-ibayo pa ang armadong pakikibaka ng 


Mula Abril ng taong ito, dinanas ng 
mananakop na koalisyong pinamumu- 
nuan ng US ang pinakamatitinding 
bira ng lumalabang mamamayang 
Iragi. 


Mahigit 80 sundalong 
Amerikano na ang namatay sa 
mga opensibang Iraqi ngayong 
buwan. Umaabot na sa 700 ang 
bilang ng mga Amerikanong 
namatay sa Iraq mula nang 
sakupin ng US ang bansa noong 


Marso 2003. 


Taliwas sa inaasahan ng US, 
napapanday ngayon ang mas 
malawak at mas matibay na 
pagkakaisang Iraqi na nagsasaisan- 
tabi sa mga pagkakaibang etniko at 
relihiyoso at naghuhudyat ng 
panibagong antas sa kanilang 
pakikibaka para sa pambansang 
kalayaan. Sa iba't ibang moske sa 
Iraq ngayon, sama-sama nang 
sumasamba ang dating magkatung- 
galing mga Sunni at Shi'ite. Sa 
Fallujah at iba pang lunsod kung 
saan mayorya ang mga Sunni, 
sinasalubong ang grupo ni Sadr at 


ipinagbubunyi sila bilang mga 
bayani. 

Mababangis na operasyong 
militar ang tugon ng US sa 


lumalaganap na paglaban. Bunsod 
nito, hindi na rin matiis maging ng 
ilang upisyal ng IGC na patuloy na 
manahimik. "Henosidyo ito!" ani 
Ghazi Ajil al-Yawer, isang myembro 
ng papet na konseho, bilang 
reaksyon sa mga aksyon ng US sa 
Fallujah nitong nakaraang linggo. 
Umabot sa 450 Iraqi ang napatay 


ANG BAYAN Abril 21, 2004 


at 1,000 ang nasugatan sa 
naturang mga operasyon. 

Dahil din dito, nagbitiw 
sa pwesto ang ministro sa 
karapatang-tao at isang 
panghaliling pangulo ng 
IGC. 

Maging ang mga sundalo 
at pulis na nirekluta ng 
papet na gubyerno sa Iraq ay 
hindi mapagkatiwalaan ng 
US at ng IGC. May ilang 
pagkakataon na silang tu- 
mangging lumaban sa mga 
kapwa Iraqi. Noong isang 
linggo, halimbawa, tumang- 
gi ang mga tropa ng papet 
na Iraqi Armed Forces na 
sumama at sumuporta sa US 
Marines laban sa mga nag- 
aalsang Shi'ite. 

Nayayanig ang koali- 
syon. Ang umiigting na 
paglaban ng mga Iraqi ay 
yumayanig ngayon sa koali- 
syong pinamumunuan ng US. 
Lumalawak sa mga bansang 
kabilang sa koalisyon ang 
pagtutol sa gera at ang 
panawagang pauwiin na ang 
mga tropa nila sa Iraq. 

Ang pagtutol ay lalo pang 
pinasidhi ng serye ng mga 
pagdukot ng mga pwersang 
Iraqi sa mga dayuhan mula sa 
mga naturang bansa. Di 
bababa sa 15 mga dayuhan 
ang pinaniniwalaang bihag 
ngayon ng mga nag-aalsang 


Iragi. Iginigiit 
nilang kapalit ¢ 
ng pagpa- p 


palaya sa mga bihag ang 
paglayas ng mga pwersang 
mananakop mula sa bansa. 

Isa-isa ngayong nag- 
aatrasan ang mga bansang 
kabilang sa koalisyon. Sa su- 
sunod na mga linggo, aalis 
na sa Iraq ang tropa ng 
Kazakhstan. Nito namang 
Abril 19, sinimulan na ng 
Spain ang proseso ng 
pagpapauwi sa mga sundalo 
nito sa Iraq. Nagpasya na 
ring umatras ang Honduras at 
Nicaragua. 

Lahat ng iba pang gub- 
yernong sumusuporta sa gera 
ng US sa Iraq ay sumasailalim 
sa matinding presyur mula sa 
kani-kanilang mamamayang 
tumututol sa pananakop. 

Anu't anuman, ibayong 
nalalantad ngayon ang 
pagiging tigreng papel ng 
mananakop na koalisyon. 
Magpilit pa mang manatili 
nang matagal sa Iraq ang US 
at mga kaalyado nito sa 
kabila ng tuluy-tuloy na mga 
pagkatalo sa labanan at 
mariing internasyunal at 
lokal na mga protesta at 
presyur, matatali ito sa 
lumalalang depensibong ka- 
tayuan na hahantong lamang 
sa tiyak na pagkatalo. IAB 

Sharon Plan, 
isang tusong pakana 


N+ Abril, sa tahasang basbas at 
suporta ng US, isa na namang tusong 
pakana ang iniaabante ng rehimeng Sharon 
ng Israel upang unti-unting gawing 
permanente ang kanilang okupasyon sa 
lupain ng mga Palestino. 

Sa ilalim ng planong ito na tinaguriang 
Sharon Plan, kunwa'y boluntaryo nang 
iiwan ng Israel ang mga kolonya nila sa 
Gaza Strip kapalit ng permanenteng 
pananatili ng mga kolonya nila sa halos 
kalahati ng lupa sa West Bank, na tulad ng 
Gaza Strip ay teritoryo rin ng Palestine. 
Anim na malalawak na bloke ng mga 
kolonya ng Israel ay palalawakin at 
permanenteng ookupahin ng Israel. Dagdag 
dito, hindi na papayagan ang mga 
Palestinong napalayas noong 1948 at 1967 
na muling makabalik sa kanilang bansa. 

Tahasang nilalabag ng Sharon Plan ang 
mga probisyon sa internasyunal na batas 
na kumikilala sa karapatang makabalik sa 
kanilang pinanggalingan ang milyong 
Palestino na nakadistiyero. Nilalabag nito 
maging ang tusong pakana ng US noong 
2003 na "Roadmap" tungo umano sa 
pagkakamit ng kapayapaan sa pagitan ng 
Palestine at Israel. Tahasang nakasaad rito 
ang pagbabawal muna sa pagpapalawak ng 
mga kolonya ng Israel sa mga teritoryo ng 
Palestine hanggang sa kalauna'y lubusan 
nang pagapapaalis sa lahat ng mga ito. 

Ang Sharon Plan ay isa lamang sa 
pinakahuling mga maniobra ng Israel at US. 
Bago ito, tahasang binalewala ng dalawa 
ang malawakang panawagan na buwagin 
ang "security barrier" na itinayo ng Israel 
sa loob ng Palestine. Pinaigting din ng 
Israel ang pananalakay sa loob ng Palestine 
at pagpatay sa mga tampok na 
personalidad na nangunguna sa paglaban 
sa okupasyon ng Israel. Noong Marso 22, 
pinatay ng mga pwersang Israeli si Sheik 
Ahmed Yassin, tagapagtatag ng HAMAS, 
isang armadong grupong Palestino na 

Mga kasapi ng Karapatan, 
ginawang hostage ng militar 


IKINULONG nang isang araw sa loob ng Philippine 
Independent Church sa Roxas, Oriental Mindoro 
noong Abril 17 ang 61 kasapi ng Tanggol Karapatan- 
Southern Tagalog. Malisyoso silang pinagbintangang 
kumakandili ng isang sugatang Pulang mandirigma sa 
loob ng simbahan. Gamit ang ganitong walang 
batayang paratang, tahasang nilabag ng militar ang 
mga karapatan ng grupo. 

Kagagaling lamang ng grupo sa karatig-bayan ng 
Bongabong para sa isang fact finding mission. Ilang 
araw bago ito, naiulat ang pagpatay ng militar sa 
isang pitong taong-gulang na bata matapos 
magkaroon ng engkwentro sa pagitan ng mga militar 
at ng BHB sa lugar. Naiulat din ang pagdukot kay 
Edwin Macarinas, lokal na coordinator ng partidong 
Anakpawis sa lugar. Natagpuan siyang patay malapit 
sa lugar kung saan siya dinukot. 

Dumating sa simbahan ang grupo ng Karapatan-ST 
upang magpahinga at magpalipas ng gabi. Bandang 
alas-4:00 ng madaling araw nang palibutan sila ng 
mga 20 militar na naka-bonnet at armado ng 
matataas na kalibreng baril. May hinahanap diumano 
ang mga militar na sugatang tropa ng BHB. 

Walang nakitang rebelde ang pinapasok ng militar 
na hepe ng pulisya ngunit hindi pa rin agad 
pinahintulutan ng militar na makaalis ang grupo sa 
kapilya. Berbal silang inabuso ng militar. Pinalaya 
lamang ang grupo bandang alas-4:00 ng hapon nang 
mamagitan sa militar ang bise gubernador ng 
Mindoro. Dumating na rin ang mga kagawad ng 
midya. 

matinding lumalaban sa okupasyon ng Israel sa 
Palestine. Nitong Abril 17, si Abdel Aziz Rantissi, na 
kahahalili pa lamang kay Yassin, ang siya namang 
pinatay ng mga Israeli. 

Sunud-sunod ang mga - pagdiriwang at 
pagpupugay sa sarili ng mga upisyal ng US at Israel 
sa pagkakapatay nila sa mga lider ng HAMAS. 
Itinuturing nilang malalaking tagumpay ang mga 
operasyong ito. Nagpahayag naman ng matinding 
pagkundena sa mga pangyayaring ito ang mga 
Palestino at iba pang mamamayang Arabo at ang 
mga demokratiko at progresibong pwersa, malawak 
na mamamayan, at karamihan ng mga bansa sa 
daigdig. AB 

KAGUMA, 33 taon na 


IPINAGDIWANG ng mga rebolusyonaryong guro 
noong Marso 28 ang ika-33 anibersaryo ng 
KAGUMA o Katipunan ng mga Gurong Makabayan 
sa pamamagitan ng paglulunsad ng isang light- 
ning rally sa Maynila. 

Ang KAGUMA ay isa sa 16 na alyadong 
rebolusyonaryong organisasyon ng National 
Democratic Front of the Philippines. Itinatag ito 
bilang ligal na organisasyon ng mga guro sa 
ilang kolehiyo at mababang paaralan sa Metro 
Manila. Naging lihim na organisasyong masa ito 
nang ideklara ni Marcos ang batas militar noong 
Setyembre 21, 1972. Marami sa mga kasapi nito 
ang sumapi sa Bagong Hukbong Bayan. Di iilan 
sa kanila ang hinuli, tinortyur at pinatay ng mga 
militar. Samantala, ang mga nanatili sa kanilang 
pagtuturo ay nagpatuloy sa pag-oorganisa sa 
hanay ng mga guro sa mga lunsod at komunidad. 

Ayon kay Ka Cesar Magturo, ang pambansang 
tagapangulo, at Ka Gary, kasapi ng pambansang 
kalihiman ng  KAGUMA, nabubuhay ang 
komitment nito sa rebolusyonaryong edukasyon 
sa pamamagitan ng paglulunsad ng mga 
kampanyang literasiya at numerasiya sa mga 
teritoryo ng rebolusyonaryong kilusan. Dito 
pinalalaganap ng kanilang mga kasapi ang 
kasanayan sa pagtuturo sa syensya at mga 
adhikain ng rebolusyon kasabay ng pagtitipon 
ng mga materyal na suporta sa armadong 
pakikibaka. Patuloy din nilang minomobilisa ang 
mga kapwa nila guro upang ipaglaban ang 
kanilang sektoral na mga interes at kapakanan. 

Bunga ng mga kamalian at disoryentasyon, 
marami sa mga kasapi ng organisasyon ang 
tumigil sa pagkilos noong dekada 1980. Ngunit 
nakabawi na ito ng lakas dulot ng Ikalawang 
Dakilang Kilusang Pagwawasto ng Partido. Batay 
sa talaan ng Ikatlong Kongreso nito na idinaos 
sa isang sonang gerilya sa Central Luzon noong 
2003, ang KAGUMA ay may kasapian ngayong 
mahigit isang libo sa buong bansa. 

Sa kanilang pang-anibersaryong pahayag, 
nagbigay-pugay ang KAGUMA sa mga martir nito 
tulad nina Jessica Sales, Evelyn Pacheco, 
Deodoro Buatis, Manuel Guianga Ola, Rafael 
Quejada, Luz Pagobo, Jun Geronimo, Rey Rubin, 
Nona Santaclara, July Mendoza, Ka Gabby 
Gaveria at Ka Toy. 

Paghandaan ang pagpapatupad ng JMC 


(JMC) na siyang mangangasiwa sa implementasyon bp 


N atoms na ang Joint Monitoring Committee MAA 


ng Comprehensive Agreement on Respect for 
Human Rights and International Humanitarian Law 


(CARHRIHL). 


Kapakipakinabang sa samba- 
yanan at rebolusyon ang 
pagbubuo at pagpapagana ng JMC 
laluna sa harap ng paparaming 
kaso ng pasistang abuso kaakibat 
ng pag-igting ng “gera laban sa 
terorismo.” Ito ang tatanggap at 
mag-iimbestiga sa mga reklamo 
ng paglabag sa CARHRIHL. 

Ang CARHRIHL ay umiiral 
bilang mahalagang dagdag na 
pamantayan sa paggalang sa mga 
karapatang-tao at internasyunal 
na makataong batas. 

Nilalaman nito ang buong 
saklaw ng mga karapatang-tao na 
kinabibilangan ng mga 
karapatang sibil at pampulitika, 
pang-ekonomya, panlipunan at 
pangkultura. Batay ito sa 
pinagdaanan at mga kongkretong 
karanasan ng sambayanang 
Pilipino at sa umiiral na 
sitwasyon sa bansa. 

Taliwas ang CARHRIHL sa ka- 
salukuyang kondukta ng isinasa- 
gawang kontra-rebolusyonaryong 


Mga tampok 
sa isyung ito... 


Pagpupugay 
kay Ka Bino 


na walang 


digma ng estado 
sinasantong batas. 

Makatutulong ang CARHRIHL 
bilang dagdag na gabay at mga 
paalala sa mga rebolusyonaryong 
pwersa kaugnay ng mahusay na 
kondukta sa pagharap nila sa 
masa at sa kaaway. Sa pagtalima 
rito, higit nating maipakikita na 
ang Partido at BHB ay prinsipya- 


Pakikibaka 


PAHINA 3 


do, disiplinado at maka-mamama- 
yang mga rebolusyonaryong orga- 
nisasyon. Mapabubulaanan nito 
ang “teroristang” bansag na 
ikinakabit ng imperyalismong US 
at ng papet na rehimen sa Partido 
at BHB. Higit dito, patitingkarin 
nito ang terorismo, pagkapasista 
at pagiging mapang-api at 
mapang-abuso ng mga sandata- 


Paglaban sa Iraq 


sa Hacienda Luisita 

